62017TO0321(01)_INF
Vispārējās tiesas (devītā palāta paplašinātā sastāvā) 2021. gada 20. decembra rīkojums –
Niemelä u.c./ECB
(lieta T‑321/17)
Atcelšanas prasība – Ekonomikas un monetārā politika – Kredītiestāžu prudenciālā uzraudzība – Īpaši uzraudzības uzdevumi, kas uzticēti ECB – Lēmums atsaukt atļauju kredītiestādes darbībai – Apstrīdētā tiesību akta aizstāšana tiesvedības laikā – Strīda priekšmeta zudums – Intereses celt prasību zudums – Tiesvedības izbeigšana pirms sprieduma taisīšanas – Prasība par zaudējumu atlīdzību – Acīmredzama nepieņemamība
1.
Atcelšanas prasība – Fiziskas vai juridiskas personas – Locus standi – Prasība, kas celta par Eiropas Centrālās bankas (ECB) lēmumu atsaukt atļauju kredītiestādes darbībai – Lēmums, kas atcelts un aizstāts ar identiska satura lēmumu, kas pieņemts pārskatīšanas procedūrā – Intereses celt prasību zudums – Tiesvedības izbeigšana pirms sprieduma taisīšanas
(LESD 263. panta 4. daļa; Vispārējās tiesas Reglamenta 131. pants)
(skat. 29., 34.– 35., 50.– 52. un 55. punktu)
2.
Tiesvedība – Pieteikums par lietas ierosināšanu – Formas prasības – Strīda priekšmeta noteikšana – Kopsavilkums par izvirzītajiem pamatiem – Precīza prasības juridiskā pamata, kā arī argumentu, ar kuriem tiek papildināti izvirzītie pamati, nenorādīšana prasības pieteikumā – Nepieņemamība
(Tiesas Reglamenta 21. panta 1. daļa un 53. panta 1. daļa; Vispārējās tiesas Reglamenta 76. panta d) punkts)
(skat. 56., 60.– 64. punktu)
Priekšmets
Pirmkārt, prasība, kura ir pamatota ar LESD 263. pantu un ar kuru tiek lūgts atcelt Eiropas Centrālās bankas 2017. gada 23. marta Lēmumu ECB/SSM/2017 –213800JENPXTUY75VSO/1 WHD– 2017 0003, ar ko atsauc Nemea Bank plc atļauju piekļūt kredītiestādes darbībām un, otrkārt, prasība, kas pamatota ar LESD 268. pantu un ar kuru tiek lūgts atlīdzināt kaitējumu, kas, iespējams, nodarīts prasītājiem.
Rezolutīvā daļa
1)
Izbeigt tiesvedību attiecībā uz atcelšanas prasību.
2)
Prasību par zaudējumu atlīdzību noraidīt kā acīmredzami nepieņemamu.
3)
Heikki Niemelä, Mika Lehto, Nemea plc, Nevestor SA un Nemea Bank plc un Eiropas Centrālā banku (ECB) sedz katrs savus tiesāšanās izdevumus, kas saistīti ar atcelšanas prasību.
4)
Heikki Niemelä, Mika Lehto, Nemea, Nevestor un Nemea Bank sedz savus, kā arī atlīdzina ECB tiesāšanās izdevumus, kas saistīti ar prasību par kaitējuma atlīdzību.
5)
Eiropas Komisija sedz savus tiesāšanās izdevumus pati.